**Իգնասիո (Նաչո) Կամաչո Բեռնոլա** (իսպ.՝ Ignacio Camacho Barnola, մայիսի 4, 1990(1990-05-04), Սարագոսա, Իսպանիա), իսպանացի ֆուտբոլիստ, «Վոլֆսբուրգ» ակումբի և Իսպանիայի հավաքականի հենակետային կիսապաշտպան։ Հայրը՝ Խուան Խոսեն, ինչպես նաև ավագ եղբայրը՝ Խուանխո Կամաչոն, նույնպես ֆունտբոլիստներ են։ 2007 թվականին եղել է Իսպանիայի պատանեկան հավաքականի ավագը Եվրոպայի առաջնությունում։

Ակումբային կարիերա
------------------

Կամաչոն «Մալագայի» կազմում
### Ատլետիկո Մադրիդ

Իգնասիոն իր կարիերան սկսել է «Սարագոսայի» ֆուտբոլային դպրոցում, սակայն շուտով նրան նկատել են մայրաքաղաքային «Ատլետիկոյի» սկաուտները, որը 2008 թվականին ֆուտբոլիստին հրավիրել է իր ֆուտբոլային ակադեմիա։ 2008 թվականի մարտի 1-ին կայացած «Բարսելոնայի» դեմ խաղում ֆուտբոլիստը կատարել է իր նորամուտը Լա Լիգայում։ «Ատլետիկո Մադրիդը» հաղթել 4:2 հաշվով, իսկ երիտասարդ ֆուտբոլիստի հետ կնքվել է պայմանագիր նշանակված ժամկետից երկու ամիս առաջ։ Մայիսի 3-ին՝ իր տասնութամյակից մեկ օր առաջ, «Ռեկրեատիվո» ակումբի հետ խաղում Իգնասիոն խփել է իր առաջին գոլը Իսպանիայի առաջնությունում։ Չնայած առաջին մրցաշրջանում ցուցադրած հաջող ելույթներին՝ հաջորդի ընթացքում Կամաչոն քիչ է հայտնվել դաշտում՝ սահմանափակվելով միայն Իսպանիայի գավաթի խաղարկության հանդիպումներով։ «Ատլետիկոյի» մարզիչ Խավիեր Ագիրեն ավելի մեծ ուշադրություն է դարձրել պորտուգալացի Մանիշեի և թիմի նոր խաղացող արգենտինացի Էվեր Բանեգային։ Իրավիճակը մի քիչ լավացել է այն բանից հետո, երբ Մանիշեն հեռացվել է խաղերից նոր գլխավոր մարզիչ Աբել Ռեսինոյի հետ ունեցած վեճի պատճառով։ 2009/10 մրցաշրջանում Կամաչոն քիչ է խաղացել՝ հիմնականում փոխարինման դուրս գալով հանդիպման ավարտին։

### «Մալագա»

Ցանկանալով ձեռք բերել խաղային պրակտիկա՝ 2010 թվականի դեկտեմբերին Իգնասիոն տեղափոխվել է «Մալագա»։ 2011 թվականի հունվարի 8-ին «Ատլետիկ Բիլբաոյի» դեմ խաղում նա կատարել է իր նորամուտը ակումբի կազմում։ 2012 թվականի ապրիլի 29-ին «Վալենսիայի» դեմ խաղում Կամաչոն խփել է իր առաջին գոլը հօգուտ «Մալագայի»։ 2012 թվականի սեպտեմբերի 18-ին «Զենիթի» դեմ խաղում կատարել է իր նորամուտը Չեմպիոնների լիգայի հիմնական խմբում։ Դեկտեմբերի 8-ին «Գրանադայի» դեմ խաղում Իգնասիոն խփել է թիմի գոլերից մեկը և օգնել «Մալագային» հաղթել տնային խաղում 4:0 խոշոր հաշվով

### «Վոլֆսբուրգ»

2017 թվականի հուլիսի 8-ին Կամաչոն տեղափոխվել է գերմանական «Վոլֆսբուրգ»՝ կնքելով 4 տարվա պայմանագիր։ Դորտմունդի «Բորուսիայի» դեմ խաղում կատարել է իր նորամուտը Բունդեսլիգայում։

Միջազգային կարիերա
------------------

2007 թվականին Կամաչոն եղել է Իսպանիայի պատանեկան հավաքականի ավագ, որը հաղթել է Եվրոպայի պատանեկան առաջնությունում։ 2008 թվականին չի մասնակցել Եվրոպայի երիտասարդական առաջնությանը (մինչև 21) վնասվածքի պատճառով։

2014 թվականի նոյեմբերի 18-ին Գերմանիայի դեմ ընկերական խաղում Իգնասիոն կատարել է իր նորամուտը Իսպանիայի հավաքականում՝ երկրորդ խաղակեսում փոխարինելով Սերխիո Բուսկետսին։

Ձեռքբերումներ
-------------

**Ակումբային**

Իսպանիա **«Ատլետիկո Մադրիդ»**

* ՈՒԵՖԱ Եվրոպա լիգայի հաղթող — 2009/2010
* ՈՒԵՖԱ Սուպերգավաթի դափնեկիր — 2010
* Իսպանիայի գավաթի խաղարկության եզրափակչի մասնակից — 2009/2010

**Միջազգային**

Իսպանիա **Իսպանիա (մինչև 17)**

* 01 1st Եվրոպայի պատանեկան (մինչև 17) առաջնություն — 2007
* 02 2nd Աշխարհի առաջնություն պատանեկան թիմերի միջև — 2007

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967. — ISSN 1888-6671
3. ↑  Атлетико Мадрид — Барселона 4:2
4. ↑  Atlético hand Camacho maiden deal; UEFA.com, 3 January 2008
5. ↑  Atlético maintain top-four challenge; UEFA.com, 3 May 2008
6. ↑  Atlético y Málaga llegan a un principio de acuerdo por Camacho y Asenjo (Atlético and Málaga agree for Camacho and Asenjo); Atlético Madrid’s website, 28 December 2010 (Իսպաներեն)
7. ↑  Малага — Атлетик Бильбао 1:1
8. ↑  Top-three finish in Malaga’s sights(չաշխատող հղում)
; ESPN Soccernet, 29 April 2012
9. ↑  «Малага VS. Зенит 3:0» (անգլերեն). soccerway.com. 2012 թ․ սեպտեմբերի 18.
10. ↑  «Малага VS. Гранада 4:0» (անգլերեն). soccerway.com. 2012 թ․ դեկտեմբերի 8.
11. ↑  Defensive specialist from Spain; vfl-wolfsburg.de, 8 July 2017
12. ↑  Camacho thrilled by triumph; UEFA.com, 14 May 2007
13. ↑  «Испания VS. Германия 0:1» (անգլերեն). soccerway.com. 2014 թ․ նոյեմբերի 18.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Ֆուտբոլիստի էջը «Մալագայի» պաշտոնական կայքում
* Ֆուտբոլիստի մասին BDFutbol կայքում
* Futbolme profile (Իսպաներեն)
* Վիճակագրություն *FIFA*-ի կայքում(անգլ.)
* Պրոֆիլը *transfermarkt.com* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Իգնասիո Կամաչո» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · eu-football.info (խաղացող) · FootballDatabase.eu · Fussballdaten.de · Futbolme · National Football Teams.com · Soccerway · Transfermarkt (խաղացող) · Transfermarkt (մարզիչ) · worldfootball.net (խաղացող) · ՈւԵՖԱ · ՖԻՖԱ |

 |